Menawi ing wekdal kongres menika sami nglempak para sarjana sujana saha para priyagung pangipuk pamemetri basa Jawi – ingkang sedayanipun temtu kemawon inggih para sutrisna basa Jawi dalah sastra lan budaya sanesipun – temtunipun kanthi panganggep bilih sedaya para ingkang nglempak ing kongres menika mboten naming kersa (mau), kuwagang (mampu), saha wanton (berani) –cekakipun sembada (sanggup) – paring pangimpuk, nanging langkung-langkung ugi pinitados kagungan sih-tresna ingkang mboten baen-baen dhateng basa Jawi. Panganggep menika saestu saged pun amini boboting leresipun awit sedaya para ingkang nglempak ing kongres, kersa rawuhipun awit estu kapiji dening pangarsa saking tigang tlatah (Jatim, Jateng, DIY), saha para pinilih ingkang kawawas dening tim KBJ VI prayogi lan saged urun